·gennemføre uddannelsesprogrammet for kandidater, finansieret i henhold til arbejdsprogrammet for 2015.

Aktiviteterne byggede på det årlige arbejdsprogram for gennemførelsen af initiativet EU-bistandsfrivillige i 2016, som Kommissionen vedtog i overensstemmelse med artikel 21, stk. 3, i forordning (EU) nr. 375/2014 og artikel 84, stk. 2, i finansforordningen. Der blev sat 16 885 000 EUR af på budgettet til at gennemføre initiativet, som skulle bidrage til at:

Rapporten bygger på data, som indsamles og analyseres i overensstemmelse med en ramme for overvågning af gennemførelsen af initiativets foranstaltninger. Rammen er fastlagt og godkendt af Kommissionen i samarbejde med Forvaltningsorganet for Undervisning, Audiovisuelle Medier og Kultur (EACEA), som er ansvarligt for administrationen af de fleste af initiativets foranstaltninger.

Som fastsat i Lissabontraktaten har EU i 2014 oprettet initiativet EU-bistandsfrivillige (EUAV). Initiativet tager sigte på at styrke EU's evne til at yde behovsbaseret humanitær bistand og på at styrke kapaciteten og modstandsdygtigheden i sårbare eller katastroferamte samfund i tredjelande. Samtidig giver det de europæiske borgere mulighed for at udvise solidaritet med mennesker i nød ved at deltage i humanitære indsatser i disse lande.

III. Aktiviteter gennemført i 2016

Foranstaltningerne, der er beskrevet i afsnit 1-5 nedenfor, delegeres til og gennemføres af EACEA i samarbejde med Kommissionen.

EACEA er ansvarligt for indkaldelse af forslag, indkaldelse af tilbud, kontraktforvaltning og gennemførelse af de tilsvarende budgetbevillinger i overensstemmelse med de årlige arbejdsprogrammer, som Kommissionen vedtager. For så vidt angår den operationelle forvaltning, er Kommissionen direkte ansvarlig for oprettelsen af netværket for partnere og frivillige, onlineplatformen og kommunikationen.

1.Certificering

Alle organisationer, der ønsker at sende eller være vært for frivillige i forbindelse med initiativet EU-bistandsfrivillige, skal certificeres. Certificeringen af udsendelses- og værtsorganisationer begyndte i 2015 og fortsatte i 2016. Med certificeringen bekræftes det, at de strenge standarder og effektive procedurer for volontørforvaltning, der er fastsat for at beskytte og forvalte frivillige under deres udsendelse i henhold til initiativet EU-bistandsfrivillige, kan opnås fuldt ud af alle deltagende organisationer.

Formålet med den indkaldelse af ansøgninger, der blev offentliggjort i januar 2015, var at opstille en liste over 100 certificerede udsendelses- og værtsorganisationer, der ønsker at deltage i initiativet EU-bistandsfrivillige. Ved udgangen af 2016 var 82 organisationer blevet certificeret – 23 udsendelsesorganisationer og 59 værtsorganisationer. Én ansøgning blev afvist. Evalueringen af ni yderligere ansøgninger, der blev indgivet i 2016, bliver afsluttet i 2017.

Der modtages fortsat ansøgninger om certificering frem til 30. september 2020. Processen bliver således regelmæssigt overvåget og forbedret på baggrund af interessenternes erfaringer. Som opfølgning på dialogen med deltagerne i initiativet EU-bistandsfrivillige og deres regelmæssige feedback er processen blevet forenklet. De elektroniske formularer til indgivelse af ansøgninger er gjort mere brugervenlige og klare, og de er tilgængelige på tre sprog (engelsk, fransk og spansk).